Okresná prokuratúra Bratislava III 
Vajnorská 47, 832 77 Bratislava 3 	

Sp. zn. : 2 Pv 592/12/1103	Bratislava III, 16.11.2012
EEČ : 2-10-29-2012

U Z N E S E N I E

Trestná vec:	obvinený XXXXX 
Trestný čin:	podvod podľa § 250 odsek 1 Trestného zákona číslo 140/1961 Zbierky zákonov v znení zákona číslo 613/2004 Zbierky zákonov

Rozhodol: 	prokurátorka Okresnej prokuratúry Bratislava III
Podľa § 215 odsek 1 písmeno d (§ 9 odsek 1 písmeno d) Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
obv. XXXXX dňa 28.05.2003 uzatvoril prostredníctvom spol. XXXXX v Bratislave na XXXXX s poškodenou spol. XXXXX zmluvu o finančnom prenájme XXXXX na výrobok TV tn. PHILIPS 29PT8507 v celkovej hodnote 30 000,-Sk, pričom uhradil akontáciu vo výške  6000,-Sk a zvyšok mal hradiť v pravidelných mesačných splátkach vo výške 2 455,-Sk po dobu 12 mesiacov, avšak žiadnu zo splátok do dnešného dňa neuhradil, čím spôsobil poškodenej spol. XXXXX, so sídlom XXXXX XXXXX škodu vo výške 29 460,-Sk, 
lebo je trestné stíhanie neprípustné podľa § 9 odsek 1 písmeno d
Odôvodnenie:
Prokurátor Okresnej prokuratúry Bratislava III uznesením sp. zn. 4Pv 680/03-39 dňa 01.07.2005 podľa § 163 ods. 1 Tr. por. č. 141/1961 Zb. vzniesol obvinenie XXXXX, nar. XXXXX, pre trestný čin podvodu podľa § 250 ods. 1 Trestného zákona č. 140/1961 Zb. účinného v čase skutku  na vyššie uvedenom skutkovom základe.

	Vykonaným vyšetrovaním boli do vyšetrovacieho spisu zabezpečené výpoveď obv. XXXXX, ktorý uviedol, že skutku sa dopustil pod hrozbou násilia, výpoveď splnomocneného zástupcu poškodenej spoločnosti XXXXX zmluva o finančnom prenájme odpis RT obvineného.  

Dňa 03.04.2007 bolo uznesením  povereného príslušníka PZ v Bratislave III, ÚJaKP, OSV Bratislava Rača sp. zn. ORP-471/2-OSV-B3-2003 podľa § 228 ods. 2 písm. a) Tr. poriadku trestné stíhanie pre neprítomnosť obvineného prerušené.

Na základe vykonávaných šetrení za účelom zistenia pobytu obvineného XXXXX bolo zistené, že obvinený dňa 15.05.2010 zomrel, miesto úmrtia Naas, Írska republika, následne bol do vyšetrovacieho spisu zabezpečený úmrtný list vydaný na základe zákona o občianskej registrácii z roku 2004 v Írsku (č.l. 65).

	Podľa § 215 ods. 1 písm. d) Tr. poriadku prokurátor zastaví trestné stíhanie, ak je trestné stíhanie neprípustné podľa § 9.
 
	Podľa § 9 ods. 1 písm. d) Tr. poriadku trestné stíhanie nemožno začať, a ak už bolo začaté, nemožno v ňom pokračovať a musí byť zastavené, proti tomu, kto zomrel alebo bol vyhlásený za mŕtveho.

	S poukazom na vyššie uvedené skutočnosti a zadovážené listinné dôkazy bolo potrebné rozhodnúť tak, ako je uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú je možné podať do troch  dní odo dňa jeho doručenia na Okresnú prokuratúru Bratislava III. Sťažnosť má odkladný účinok.

JUDr. Eva Jančová
prokurátorka